open-index/open-wikipedia-markdown huggingface dataset:
Antanas Černeckis

**Antanas Černeckis** (g. 1959 m. spalio 13 d. Plokščiuose) – Lietuvos ir Rietavo savivaldybės politinis bei visuomenės veikėjas.

## Biografija
Mokėsi Grūšlaukės aštuonmetėje ir Darbėnų vidurinėje mokyklose.

1978–1982 m. mokėsi Šiaulių pedagoginiame institute, įgijo fizikos ir astronomijos mokytojo specialybę.

1982–1984 m. Darbėnų vidurinės mokyklos direktoriaus pavaduotojas. 1984 m. atvyko gyventi į Rietavą ir metus dirbo Rietavo vidurinės mokyklos fizikos mokytoju. 1985–2000 m. Žadvainių pagrindinės mokyklos direktorius.

Nuo 2000 m. – Rietavo savivaldybės meras. 1990–1995 m. Plungės rajono tarybos deputatas, 2000–2023 m. – Rietavo savivaldybės narys.

1995–2003 m. – Lietuvos centro sąjungos narys. 2003–2013 m. – Liberalų ir centro sąjungos narys, Liberalų ir centro sąjungos Rietavo skyriaus pirmininkas. Nuo 2014 m. gegužės mėn. – Lietuvos Respublikos liberalų sąjūdžio Rietavo skyriaus pirmininkas.

## Šaltiniai
Centro dešinės sąjunga

**Centro dešinės sąjunga** (iki 2025 m. liepos 28 d. vadinta **Laisvė ir Teisingumas**, iki 2020 m. birželio 6 d. **Lietuvos laisvės sąjunga (liberalai)**) – Lietuvos politinė partija, įkurta 2014 m. liepos 12 d., jungiamajame suvažiavime susijungus Liberalų ir centro sąjungai bei politinei partijai „Sąjunga TAIP“.

Savo veikloje partija skelbiasi besivadovaujanti Valdo Adamkaus principu, jog tik laisvas žmogus atviroje visuomenėje gali kurti stiprią valstybę.

Politinė partija turi skyrius beveik visose savivaldybėse ir vienija 4363 narius. Jungtinės partijos nariais yra 58 Savivaldybių Tarybų nariai, jos atstovai dalyvauja 21 Savivaldybių veikloje, taip pat turi 3 merus – Kazlų Rūdos, Švenčionių, Visagino.

## Istorija
Pirmuoju partijos pirmininku išrinktas tuometinis Vilniaus miesto meras Artūras Zuokas. Suvažiavime išrinkti septyni pavaduotojai: Miroslavas Monkevičius, Dalia Štraupaitė, Rasa Jaškevičienė, Regimantas Čiupaila, Aldona Šventickienė, Vidmantas Valinčius, Sigitas Šiupšinskas.

Lietuvos laisvės sąjunga (liberalai) nariai inicijavo tiesioginių mero rinkimų įteisinimą, apskričių viršininkų administracijos likvidaciją, sveikatos mokesčio įvedimo siekiant sveikatos sistemos finansavimo skaidrumo, partijų finansavimo skaidrinimo (2007 m.), inicijuotas referendumas dėl Seimo narių mažinimo .

2020 m. birželio 6 d. visuotiniame suvažiavime, kuriame susijungė Lietuvos laisvės sąjunga (liberalai), partija „Tvarka ir teisingumas“ ir judėjimas „Pirmyn, Lietuva“, buvo pakeistas partijos pavadinimas. Ji tapo „Laisvė ir Teisingumas“. Nauju partijos pirmininku buvo išrinktas Remigijus Žemaitaitis. Jo pavaduotojais tapo Artūras Paulauskas, Artūras Zuokas, Diana Stomienė, Vydūnas Sadauskas ir Kęstutis Bartkevičius.

2023 m. R. Žemaitaitis pasitraukė iš partijos pirmininko pareigų ir su savo šalininkais įkūrė partiją „Nemuno aušra“. Dėl to partija neteko vienintelio savo atstovo Seime. „Laisvės ir Teisingumo“ lyderiu vėl tapo A. Zuokas, kuris 2024 m. Seimo rinkimuose iškovojo 1 vietą. 2025 m. partija pakeitė savo pavadinimą į Centro dešinės sąjunga.

## Pirmininkai

## Nuorodos
* 

## Šaltiniai
Senas ginklas (filmas)

**Senas ginklas** () – 1975 m. sukurta karinė drama. Filmas paremtas 1944 m. įvykusių Oradūro prie Glano žudynių istorija.

## Pagrindiniai aktoriai
: *Aktorius – vaidmuo*
* Philippe Noiret – Žiuljenas Dando
* Romy Schneider – Klara Dando
* Jean Bouise – Fransua
* Joachim Hansen – SS karininkas
* Robert Hoffmann – leitenantas

## Turinys

1944 m., Prancūzija. Geraširdis chirurgas Žiuljenas Dando, dirbantis vietinėje ligoninėje, gydo ir Pasipriešinimo dalyvius, ir kolaborantus. Žinia, kad Normandijoje išsilaipino Sąjungininkai, reiškia, kad karas greitai baigsis. Baimindamasis dėl savo žmonos Klaros ir judviejų dukters, Žiuljenas išsiunčia jas į savo giminės dvarą. Po kurio laiko atvykęs aplankyti, Žiuljenas randa čia šeimininkaujančius vokiečius, o žmoną ir dukrą nužudytas. Radęs paslėptą seną senelio šautuvą, chirurgas nusprendžia atkeršyti žudikams, o kadangi jis puikiai žino visus dvaro užkaborius ir slaptus tunelius, tai tampa sunkiai įmenama mįsle vokiečiams…

## Apdovanojimai
* Cezario apdovanojimas – geriausias filmas, geriausia muzika ir geriausias aktorius (P. Noiret)
* Cezario apdovanojimas (nominacija) – geriausias režisierius, geriausias scenarijus, geriausia kinematografija, geriausias garsas, geriausias antrojo plano aktorius (J. Bouise)
* David di Donatello – geriausias užsienio aktorius (P. Noiret)

## Išnašos
Namas Turkų gatvėje

**Namas Turkų gatvėje** () – 2002 m. sukurtas kriminalinis veiksmo filmas.

## Pagrindiniai aktoriai
: *Aktorius – vaidmuo*
* Samuel L. Jackson – Džekas Frajus
* Milla Jovovich – Erin
* Stellan Skarsgard – Taironas
* Doug Hutchinson – Houpas
* Joss Ackland – ponas Kveris
* Grace Zabriskie – ponia Kveri
* Jonathan Higgins – Deividas Briusteris

## Turinys

Detektyvas Džekas Frajus, draugės paprašytas rasti jos iš namų pabėgusią dukterį, atsiduria Turkų gatvėje, kur tampa keistos gaujos, besiruošiančios apiplėšti banką, įkaitu. Kol šiems vadovaujantis Taironas sprendžia, ką daryti toliau, Džekas supranta, kad tikrasis vadovas čia yra šio meilužė Erin, puikiai gebanti manipuliuoti ją supančiais vyrais...
Vadi Natrunas

**Vadi Natrunas** arba ***Sketis*** (, , ) – slėnis Libijos dykumoje, šiaurės Egipte, 24 m žemiau jūros lygio. Yra į šiaurės vakarus nuo Nilo deltos, Beheiros muchafazoje. Ilgis – 40 km, plotis – 3–8 km. Susidarė tektoninės lomos vietoje, išgilintoje senovinės vandens ir vėjo erozijos. Dugne telkšo 10 druskingų ežerų, kuriuose susikaupusi kristalinė soda (natritas). Vykdoma jos gavyba.

Vadi Natrunas senovės Egipto laikais buvo žinomas kaip mumifikacijai bei fajanso gamybai reikalingos druskos gavybos centras. Slėnis suklestėjo kaip ankstyvosios krikščionybės centras – Vadi Natrune, tada vadintame Skečio dykuma, gyveno Dykumos Tėvai ir kiti atsiskyrėliai, asketai. IV–VII a. čia iškilo daug vienuolynų: Makarijaus Didžiojo (360 m.), Paromėjo (335 m.), Šv. Pasijaus (IV a.), Sirijos (VI a.) ir kt. Greta Skečio taip pat veikė Nitrijos ir Kelijos religiniai centrai. Sketis gyvavo ir musulmonų užkariavimo metu, bet viduramžiais sunyko. Dabar 4 vienuolynai atkurti ir pavaldūs koptų bažnyčiai.


Naba' El-Hamra Lake-2.JPG|Druskos ežeras
El-Hamra Village.JPG|El Hamros kaimas
Monastery of Saint Macarius the Great-2.jpg|Šv. Makarijaus vienuolynas
Deir as Suriani.jpg|Sirijos vienuolynas


## Šaltiniai
Vazuzos tvenkinys

**Vazuzos tvenkinys** () – tvenkinys Rusijoje, Tverės ir Smolensko srityse, sudarytas patvenkus Volgos intaką Vazuzą. Ilgis 77 km, plotis iki 2 km. Gylis siekia 30 m. Metų bėgyje vandens lygis svyruoja 10 m. Vazuzos tvenkinys jungiasi su Jauzos ir Ruzos aukštupio tvenkiniais ir sudaro Vazuzos hidrosistemą.

Tvenkinys sudarytas 1977–1978 m. Užtvanka 800 m ilgio, veikia hidroelektrinė. Tvenkinys naudojamas drėkinimo, hidroenergetikos reikmėms, Maskvos aprūpinimui vandeniu. Populiari poilsiavietė.

## Šaltiniai
Vaigačas

**Vaigačas** (, ) – sala ties Barenco ir Karos jūrų sandūra, tarp Eurazijos žemyno ir Naujosios Žemės salų. Priklauso Rusijai, Nencų autonominei apygardai. Nuo žemyno skiria Jugros Šaras (2,5–12 km), nuo Naujosios Žemės Pietų salos – Karos Vartų sąsiauris (50 km). Plotas – 3383 km². Paviršius kalvotas, aukštis iki 170 m (Balvanskajos k.). Plyti gausybė pelkių, ežerų. Būdinga tundros augmenija.

2012 m. Vaigače gyveno 106 gyventojai, daugiausia – nencai. Gyvenvietės: Varnekas, Vaigačas, Dolgaja Guba, Dyrovatas. Yra keletas nencų šventviečių. Veikia meteorologinė stotis.

Salos pavadinimas nencų kalba reiškia „mirties vietovė“. 1934–1938 m. veikė polimetalų rūdų kasykla.

## Šaltiniai
Dieve mano, kaip žemai aš puoliau!

**Dieve mano, kaip žemai aš puoliau!** () – 1974 m. Italijoje sukurta erotinė komedija. Filmą režisavo Luigi Comencini, pagrindinį vaidmenį atliko Laura Antonelli.

1980 m. filmas buvo demonstruotas JAV ir nominuotas Auksiniam gaubliui geriausio užsienio filmo kategorijoje.

## Siužetas

XX amžiaus pradžios Sicilija. Netekusi motinos, Eugenija buvo atiduota gyventi į vienuolyną. Sulaukusi pilnametystės, ji ištekėjo už Raimondo Korao, tačiau vestuvių naktį jaunavedžiai netikėtai gauna laišką nuo jos tėvo, kuriame šis tvirtina, kad Eugenija ir Raimondas – brolis ir sesuo. Nenorėdami užsitraukti nešlovės, jiedu nusprendžia imituoti laimingą šeimyninį gyvenimą, tačiau be intymių santykių. Kol Raimondas užsiima politika, Eugenija pradeda rūpintis labdara ir sulaukia šeimos vairuotojo Silvano merginimo, kuriam jaunoji ponia, dar nepatyrusi kūniškos meilės, nepajėgia atsispirti...

## Pagrindiniai aktoriai
: *Aktorius – vaidmuo*
* Laura Antonelli – Eugenija 
* Alberto Lionello – Raimondas
* Michele Placido – Silvanas
* Ugo Pagliai – Rudžero
* Karin Schubert – Evelina
* Michele Abruzzo – monsinjoras Pasifikas
* Rosemary Dexter
* Carla Mancini

## Šaltiniai
Žmona / meilužė

**Žmona / meilužė** () – 1977 m. sukurta komiška drama, kurioje pagrindinius atliko Marcello Mastroianni ir Laura Antonelli. 

## Pagrindiniai aktoriai
: *Aktorius – vaidmuo*
* Laura Antonelli – Antonija De Angelis
* Marcello Mastroianni – Luidžis De Angelis
* Leonard Mann – daktaras Dario Favela
* William Berger – grafas Brandinis
* Gastone Moschin – Vincenzo
* Olga Karlatos – daktarė Paola Pagano
* Helene Chanel
* Maria Monti

## Turinys

Po to, kai jau pirmąją vestuvių naktį Luidžis apkaltino žmoną frigidiškumu, Antonija visą laiką leidžia namuose, nesikeldama iš lovos. Tačiau vieną dieną vyras netikėtai dingsta ir visi jo verslo reikalai bei kitos problemos užgula Antonijos pečius. Neturėdama išeities, moteris pradeda domėtis verslu ir sėkmingai į jį įsilieja. Prasideda naujas gyvenimo etapas, naujos pažintys ir nauji garbintojai. Įsitikinusi, kad vyras miręs, ji ilgainiui pradeda elgtis vis laisviau, tarsi jo niekada ir nebūtų buvę.

O vyras... Naktį tapęs žmogžudystės liudininku ir bijodamas būti apkaltintas pats, jis slapstosi gretimame name, pro kurio langą gali stebėti, kaip keičiasi jo žmona ir šios gyvenimas, kaip moteris, kurią jis laikė šalta, tampa kitų vyrų geismo objektu. Net ir po to, kai policija suranda tikrąjį nusikaltėlį, jis nedrįsta pasirodyti viešumoje...
Ginklo sūnus

**Son of a Gun** () – 2014 m. Australijoje sukurtas trileris.

## Pagrindiniai aktoriai
: *Aktorius – vaidmuo*
* Ewan McGregor – Brendonas Lynčas
* Brenton Thwaites – Dži Er
* Alicia Vikander – Taša
* Jacek Koman – Semas Lenoksas
* Matt Nable – Sterlo
* Tom Budge – Džošas
* Eddie Baroo – Mervas 

## Turinys

Nuteistas pusei metų, Dži Er atsiduria kalėjime, kuriame tampa kitų kalinių seksualinių priekabių objektu. Kai padėtis atrodo be išeities, jį globoti imasi įtakingas kalinys Brendonas Lynčas, už tai pareikalaujantis paslaugos laisvėje.

Išėjęs į laisvę, Dži Er padeda Lynčui pabėgti ir tampa šio gaujos nariu. Kartu su vietiniu nusikaltėlių vadeiva Semu Lenoksu Lynčas planuoja apiplėšti aukso kasyklą ir kartu pasiima Dži Er. Pastarasis įsimyli Tašą, vieną iš Semo merginų, tačiau tokie santykiai jiems gresia rimtais nemalonumais ir po apiplėšimo jis nori su savo dalimi ir Taša pasprukti...
Be akivaizdžių motyvų

**Be akivaizdžių motyvų** () – 1971 m. sukurtas kriminalinis filmas pagal Ed McBain romaną.

## Pagrindiniai aktoriai
: *Aktorius – vaidmuo*
* Jean-Louis Trintignant – Stefanas Karela
* Dominique Sanda – Sandra Forest
* Sacha Distel – Žiuljenas
* Carla Gravina – Žoslina
* Laura Antonelli – Džuljeta
* Stephane Audran – Helena 

## Turinys

Nicoje, vidury dienos, nuo snaiperio kulkų vienas po kito žūsta trys vyrai: turtingas pramonininkas, astrologas ir šveicaras kontrabandininkas. Šiuos iš pirmo žvilgsnio visai nesusietus nusikaltimus pradeda tirti komisaras Karela. Jam pavyksta sužinoti, kad jo draugė Žoslina jaunystėje buvo pažįstama su visais nužudytais vyrais, tačiau netrukus ji tampa ketvirtąja snaiperio auka.
Trigubas kryžius

**Trigubas kryžius** () – 1966 m. sukurtas karinis biografinis filmas apie britą Eddie Chapmaną, kurį Antrojo pasaulinio karo metais naciai laikė savo agentu, nors pastarasis iš tiesų šnipinėjo Britanijai.

## Pagrindiniai aktoriai
: *Aktorius – vaidmuo*
* Christopher Plummer – Edis Čapmanas
* Romy Schneider – grafienė Helga Lindstom
* Claudine Auger – Pauleta
* Yul Brynner – baronas fon Griugenas
* Gert Frobe – pulkininkas Štainhageris

## Turinys

Seifų įsilaužėlis Edis Čapmanas, besidarbuodamas Prancūzijoje patenka į policijos, o po 8 mėnesių prasidėjus karui – ir į nacių rankas. Apklausiamas jis pasisiūlo tapti šnipu, tačiau vokiečiai skeptiškai vertina perbėgėlio motyvus. Vis dėlto baronas fon Griugenas nusprendžia patikėti Edžiu ir pradeda jo apmokymus. Po ilgų treniruočių ir bandymų jam patikima užduotis surengti diversiją Britanijos ginklų gamykloje.

Naktį nusileidęs parašiutu gimtinėje, Edis susisiekia su Britų slaptosiomis tarnybomis ir papasakoja apie savo misiją. Pradžioje britai juo netiki, tačiau galiausiai sutinka surizikuoti. Edis atlieka savo misiją (sprogdinimą gamykloje) ir grįžta į Vokietiją, tačiau čia randa pasikeitusią situaciją: jo užtarėjas baronas fon Griugenas išsiųstas į frontą, o visus jo reikalus perėmė pulkininkas Štainhageris, įtariantis Edį bendradarbiaujant su britais...
Šventasis (serialas)

**Šventasis** – Didžiosios Britanijos kriminalinis televizijos serialas, kurtas 1962–69 m. Jo pagrindas – rašytojo Leslie Charteris sukurtas Saimono Templerio (*Simon Templar*) personažas, pirmą kartą pasirodęs dar 1920-aisias.

Pirmieji du sezonai sulaukė didelio populiarumo ne tik Britanijoje, bet ir JAV, kur buvo rodomi per televiziją geriausiu laiku. Viso skirtingais metais jis demonstruotas daugiau kaip 60 šalių visame pasaulyje bei jo kūrėjams atnešė daugiau kaip 350 milijonų svarų sterlingų pelno.

Viso buvo sukurta 118 serijų: 71 nespalvota (1–4 sezonai) ir 47 spalvotos (5–6 sezonai). Pagrindinio vaidmens atlikėjas Rodžeris Mūras pats mėgino įsigyti teises ekranizuoti „Šventojo“ istorijas, tačiau apsidžiaugė gavęs galimybę vaidinti seriale. Po to, kai filmas tapo spalvotas, Mūras kartu su prodiuseriu Robert S. Baker tapo serialo bendrasavininkiu. „Šventasis“ yra antrasis pagal trukmę serialas, sukurtas Didžiojoje Britanijoje (ilgesnis yra tik „Keršytojai“).

Didelė dalis serijų yra sukurta pagal Leslie Charteris istorijas, tačiau yra ir originalių scenarijų.

1978 m. buvo sukurtas serialo tęsinys „Šventojo sugrįžimas“, kuriame Saimono Templerio vaidmenį atliko Ian Ogilvy, o 1997 m. – vaidybinis filmas „Šventasis“ su Val Kilmer.

## Šaltiniai
Krabčicė

**Krabčicė** – mažas kaimelis, dalis Dolanų bendruomenės, esančios Čekijos Respublikos Nachodo rajone. Įsikūręs jis maždaug 2 km į šiaurės vakarus nuo Dolanų kaimo. 2009 m. čia buvo užregistruoti 32 adresai. 2001 m. čia pastoviai gyveno 61 žmogus. Krabčicė – tai taip pat pavadinimas vietovės, užimančios 2,059 kvadratinio kilometro plotą. Krabčicę su Dolanų kaimu jungia asfaltuotas kelias, per kurį praeina tarptautinė trasa E-67 „Paryžius–Praha–Varšuva–Minskas–Maskva“. Krabčicėje nėra parduotuvių ir mokyklų.

Netoli Krabčicės yra tokie miestai kaip Jaromeržas, Česka Skalicė, Nachodas ir Kydova Zdrujus (Lenkija).
9 kalibras (filmas)

**9 kalibras** () – 1972 m. Italijoje sukurtas kriminalinis filmas.

## Pagrindiniai aktoriai
: *Aktorius – vaidmuo*
* Gastone Moschin – Ugo
* Barbara Bouchet – Nelė
* Mario Adorf – Roko
* Frank Wolff – komisaras
* Luigi Pastilli – Merkuris
* Ivo Garrani – Vincenzo
* Lionel Stander – Amerikietis

## Turinys

Prieš 3 metus nusikaltėliams perdavinėjant lagaminą su pinigais, šie dingo. Visi, kurie dalyvavo šioje operacijoje, buvo kankinami ir nužudyti, išskyrus Ugo, kuris netrukus atsidūrė kalėjime už apiplėšimą. Dabar šis išėjo į laisvę ir bosas su parankiniais pradeda persekiojimą, įsitikinę, kad Ugo yra tas, kuris sukeitė lagaminą ir pasisavino pinigus, nors šis visus tikina, kad to nepadarė.
Claudine Auger

**Klodina Ožė** (, 1941 m. balandžio 26 d. − 2019 m. gruodžio 19 d. Paryžius, Prancūzija) – prancūzų aktorė, „Mis Prancūzija“ nugalėtoja ir „Mis Pasaulis“ antrosios vietos laimėtoja.

## Biografija
Klodina gimė Paryžiuje. 1958 m. ji tapo grožio konkurso „Mis Prancūzija“ nugalėtoja ir tais pačiais metais – „Mis Pasaulis“ antrosios vietos laimėtoja. Apsisprendusi tapti aktore, studijavo Paryžiaus koncervatorijoje, kur atliko pirmuosius vaidmenis.

Būdama 18, Klodina ištekėjo už 41 metų amžiaus rašytojo ir režisieriaus Pierre Gaspard-Huit ir vėliau suvaidino keliuose jo filmuose.

Atsotogų Nasau metu ją pastebėjo filmų apie agentą Džeimsą Bondą prodiuseris ir scenaristas Kevin McClory ir pasiūlė sudalyvauti atrankoje į filmą „Kamuolinis žaibas“. Pagal pradinį sumanymą Bondo mergina Domino turėjo būti italė (aktorė Dominetta Petacchi), tačiau Klodina padarė prodiuseriams gerą įspūdį ir šie nusprendė pakeisti scenarijų, paversdami Domino prancūze. Nors aktorė ir intensyviai mokėsi anglų kalbos, filme jos balsą dubliavo aktorė Nikki van der Zyl.

Juosta išpopuliarino Klodiną Europoje, tačiau beveik neturėjo įtakos jos žinomumui JAV. 1967 m. ji kartu su kita Bondo mergina Ursula Andress nusifilmavo italų komedijoje „Le dolci signore“, o 1971 m. – giallo stiliaus juostoje „Juodas tarantulo pilvas“ kartu su Barbara Bach ir Barbara Bouchet. 

1980 m.  Klodina ištekėjo už britų verslininko Peter Brent. 1991 m., būdama 49, ji susilaukė dukters Jessicos Claudine Brent. 2008 m. jos vyras mirė.

Paskutinį kartą filmavosi 1997 m. televizijos filme „Raudona ir juoda“ pagal Stendhal romaną.

## Dalinė filmografija
* 1964 m. – „Kamuolinis žaibas“ ..... Domino
* 1966 m. – „Trigubas kryžius“ ..... Pauleta
* 1968 m. – „Velnio sūnūs“ ..... Barbara
* 1971 m. – „Juodas tarantulo pilvas“ ..... Laura
* 1972 m. – „Kraujo įlanka“ ..... Renata
* 1979 m. – „Omaras pusryčiams“ ..... Karla
* 1986 m. – „Jaunojo Donžuano žygdarbiai“ ..... motina

## Šaltiniai

## Nuorodos

* IMDb profilis
Samala

**Samala** () – upė pietvakarių Gvatemaloje. Prasideda Siera Madrės kalnuose, Totonikapano ir Kecaltenango departamentuose. Teka pro San Kristobal Totonikapaną, Kecatlenangą, vėliau leidžiasi į uolynus, ten sudaro krioklius, prateka El Palmarą, Sunilį. Žemupyje teka pajūrio lyguma (Retalhuleu departamentu), įteka į Ramųjį vandenyną.

Pagrindiniai intakai: Sigila, El Tamboras, Nima I, Okas.

Prie Samalos stūkso Santa Marijos ugnikalnis, kurio šlaituose kylantys laharai ne kartą užliejo upės slėnį. Samalos slėnyje yra nemažai vandens malūnų, Sunilyje veikia hidroelektrinė.

## Šaltiniai
San Felipė (Čilė)

**San Felipė** () – miestas vidurio Čilėje, Valparaiso regione, 88 km į šiaurę nuo Santjago, Akonkagvos upės slėnyje; San Felipe de Akonkagvos provincijos centras. Žemės ūkio regiono prekybinis centras (vaisių auginimas, vynininkystė). Veikia provincijos istorinis muziejus, Gerojo Mokytojo (1855 m.), Kurimono, Šv. Antano Paduviečio (neoklasikinė, 1872 m.) bažnyčios. Apylinkėse yra Chahuelio karštosios versmės, Mendosos, Almendralio vynuogynai.

## Istorija

San Felipė įkurta 1740 m. gubernatoriaus Chosė Antonijaus Manso de Velasko. 1770 m. suteiktas miesto statusas.

## Šaltiniai
San Migel de Velaskas

**San Migel de Velaskas** () arba tiesiog ***San Migelis*** – miestelis rytų Bolivijoje, Santa Kruso departamente, Chosė Migelio de Velasko provincijoje; savivaldybės centras. Stovi iš medžio ir plaušplyčių statyta Šv. Mykolo bažnyčia, kuri yra viena iš į UNESCO pasaulio paveldo sąrašą įtrauktų jėzuitų misijų rytų Bolivijoje.

## Šaltiniai
Visente Lopesas

**Visente Lopesas** () – miestas Argentinoje, Buenos Airių provincijoje, Buenos Airių aglomeracijoje; partido centras. Vakaruose ribojasi su Florida, šiaurėje – su Olivosu, pietuose – su Nunjesu (Buenos Airių miesto dalis), rytuose – su La Plata. Miestą riboja generolo Paso, Mitrė ir A. Malavero prospektai. Yra geležinkelio stotis. Verčiamasi daugiausia prekyba (yra prabangių automobilių parduotuvės). Tai vienas prabangesnių Buenos Airių priemiesčių.

Miestas ir partidas pavadintas Argentinos politiko Visentės Lopeso i Planeso garbei.
Madingas žodis

**Madingas žodis** arba **populiarus posakis** () – frazė, žodis, posakis, ypač plačiai vartojami tam tikru laikotarpiu. Dažnai tai būna moksliniai terminai, kartais su neaiškiai apibrėžtomis prasmėmis, daugiausia vartojami norint nustebinti kitus savo žiniomis. Tokie madingi žodžiai, kurie skamba gražiai, tačiau nepasako nieko apibrėžto, dažnai iškyla iš mokslinio žargono, akronimų, naujadarų. Nemažai tokių žodžių naudojama politikos, verslo kalboje (dinamiškumas, strategija, sinergija, didieji duomenys), gyvenimo aprašyme (motyvuotas, kūrybingas).

Angliškas terminas *buzzword* pirmą kartą buvo panaudotas 1946 m. studentiškoje šnekamojoje kalboje.

## Nuorodos
Arauko provincija

**Arauko provincija** () – viena iš keturių Bio Bio regiono, esančio Čilės vidurio–pietinėje dalyje, provincijų. Administracinis centras – Lebu.

## Geografija

Provincija ribojasi su Konsepsjono provincija šiaurėje, Bio Bio provincija ir Maljeko provincija – rytuose, Kautino provincija – pietuose. Iš vakarų skalauja Ramusis vandenynas.

Rytuose iškilęs Nuhuelbutos kalnagūbris, likusi provincijos dalis kalvota. Vandenyno pakrantėje priklauso Močos sala. Telkšo nemažai ežerų, iš kurių didžiausias – Lanalhuė. Yra Nahuelbutos nacionalinis parkas.

## Administracinis suskirstymas

Provinciją sudaro 7 komunos:
* Arauko komuna. Centras – Araukas
* Kanjetės komuna. Centras – Kanjetė
* Kontulmo komuna. Centras – Kontulmas
* Kuranilahuės komuna. Centras – Kuranilahuė
* Lebu komuna. Centras – Lebu
* Los Alamoso komuna. Centras – Los Alamosas
* Tirua komuna. Centras – Tirua

## Šaltiniai
Gomes Palasijus

**Gomes Palasijus** () – miestas šiaurinėje Meksikoje, Durango valstijoje, Koahuilos pasienyje, prie Nasaso upės; sudaro aglomeraciją su Toreonu, Lerdu ir Matamorosu. Geležinkelio stotis. Plentai į Čihuahuą, Durangą, Monterėjų. Veikia universitetas, Gvadalupės Mergelės bažnyčia ir kt. Maisto, lengvoji pramonė.

## Istorija

Gomes Palasijus įkurtas 1883 m. Tapo svarbiu geležinkelių ir pramonės centru. Tačiau XX a. vid. daugelis įmonių persikėlė į Toreoną.

## Šaltiniai
Hadsono ugnikalnis

**Hadsono ugnikalnis** () – ugnikalnis (stratovulkanas) Čilės pietuose, Aiseno regione, 137 km į pietus nuo Kojahaikės, 15 km nuo Ramiojo vandenyno, Patagonijos Anduose. Aukštis – 1950 m. Tai vulkaniškai aktyvi kaldera, kurios kraterio plotis – 500 m. Hadsono ugnikalnis dabar yra 3 km pločio plynaukštė, padengta ledu. Pavadintas Čilės hidrologo, keliautojo Francisco Hudson garbei.

Ugnikalnis nuo seno buvo aktyvus. Nustatyta, kad smarkūs jo išsiveržimai įvyko 4750 ir 1890 m. pr. m. e., išnaikinę daug gyvosios gamtos Patagonijoje. Ryškesni išsiveržimai įvyko 1891 ir 1987 m., o 1991 m. įvyko Plinijaus tipo išsiveržimas: išmesta 4,3 km³ medžiagų, ištirpo didelė dalis ledyno, taip sukeliant didelius laharus. Pelenai krito Čilėje, Argentinoje, Folklando salose, pelenų sluoksnis vietomis siekė 15 cm. Nors dėl vietovės atokumo žmonės nenukentėjo, pelenai apnuodijo vandenis ir pražudė daug avių. Hadsono ugnikalnis smarkiai padidino atmosferos taršą, kurią jau buvo sukėlęs Pinatubo išsiveržimas tais pačiais metais.

2011 m. spalio 31 d. įvyko nedidelis išsiveržimas.

## Nuorodos
* Hadsono ugnikalnis Global Volcanism Program. Smithsonian Institution
Princas Baltazaras Karolis ant žirgo

**Princas Baltazaras Karolis ant žirgo** (kitaip **Raito princo Baltazaro Karolio portretas**) –  ispanų baroko tapytojo Diego Velaskeso (1599–1660) paveikslas. Yra Prado muziejaus Madride rinkiniuose. 

## Apie paveikslą
Paveiksle pavaizduotas Ispanijos karaliaus Pilypo IV sūnus princas Baltazaras Karolis (1629–1646). Princo motina buvo pirmoji karaliaus žmona Izabelė de Burbon (1603–1644). Mažametis princas pavaizduotas su karvedžio lazda ir generolo juosta. Kūrinys sukurtas bendro Madrido karališkųjų *Buen Retiro* rūmų dekoravimo metu ir kabojo *Salón de Reinos* salėje kartu su raitų tėvų, karaliaus ir karalienės, portretais. Aukšta paveikslo pakabinimo vieta tikriausiai sąlygojo šiek tiek iškreiptą, ypač arklio figūroje, perspektyvųjį vaizdavimą. 

Velaskeso meistriškumas ypač ženklus vaiko veido tapyboje. Princo šviesus vaikiškas veidas kontrastuoja su aukso papuošimais spindinčiais jo juodais rūbais. Princo pavaizdavimas ant piestu stojančio ar šuolio pozoje žirgo pabrėžia jo aukštą, karališką padėtį. Portretas laikomas vienu geriausių Velaskeso kūryboje. 1818 m. paveikslas įtrauktas į Prado muziejaus Madride ekspoziciją jo atidarymo metu.

## Šaltiniai
* Prado muziejaus svetainė 
* wga.hu
Valdivijos provincija

**Valdivijos provincija** () – viena iš dviejų Los Rioso regiono, esančio Čilės pietinėje dalyje, provincijų (kita – Ranko provincija). Administracinis centras – Valdivija.

## Geografija

Provincija ribojasi su Ranko provincija pietuose, Argentina rytuose, Kautino provincija (Araukanijos regionas) pietuose. Iš vakarų skalauja Ramusis vandenynas.

Paviršius daugiausia kalnuotas, iškilę Patagonijos Andai. Svarbiausios upės – Valdivija ir Krusesas. Telkšo Rinjihvės, Kalafkeno, Peljaifos, Neltumės, Pirihueiko, Pangipuljo ežerai. Yra Huilo Huilo gamtos draustinis, kuriame saugomi Valdivijos drėgnieji miškai ir vaizdingi kraštovaizdžiai.

## Administracinis suskirstymas

Provinciją sudaro 8 komunos:
* Koralio komuna. Centras – Koralis
* Lanko komuna. Centras – Lankas
* Los Lagoso komuna. Centras – Los Lagosas
* Marikinos komuna. Centras – San Chose de la Marikina
* Mafilio komuna. Centras – Mafilis
* Pailjako komuna. Centras – Pailjakas
* Pangipuljo komuna. Centras – Pangipuljis
* Valdivijos komuna. Centras – Valdivija

## Šaltiniai
Trys filosofai

**Trys filosofai** – italų renesanso dailininko Džordžonės (apie 1477–1510) paveikslas. Eksponuojamas Meno istorijos muziejuje Vienoje.

## Istorija
Paveikslą „Trys filosofai“ Venecijos aristokratas ir kolekcionuotojas Marcantonio Michiel aprašė 1525 m. Paveikslas buvo Taddeo Contarini kolekcijoje ir yra vienas iš labai nedaugelio patikimai žinomų autorinių Džordžonės kūrinių. Pasak Marcantonio Michiel, paveikslas nebuvo baigtas dėl Džordžonės mirties 1510 m. ir jį užbaigė Sebastianas del Pjombas. Kadangi stilistiškai paveikslas yra gana vientisas, tikėtina, kad Sebastiano del Pjombo indėlis jame buvo labai mažas ir apėmė tik užbaigiamuosius štrichus.

Marcantonio Michiel aprašė jį taip: „*Aliejinis paveikslas su trim filosofais peizaže. Dviem stovinčiais ir vienu sėdinčiu, kontempliuojančiu saulės šviesą. Su stebuklingai nutapyta uola. Jis buvo pradėtas Žoržo da Kastelfranko ir baigtas Sebastiano del Pjombo*“. Iš tikro nieko tikro nežinoma, kas vaizduojama paveiksle. Įvairūs interpretatoriai pateikia įvairias paveikslo temos versijas. Pagal vieną paprasčiausių versijų, pateiktą 1783 m., kai paveikslas dokumentuotas Vienoje, paveiksle vaizduojama Naujojo Testamento istorija apie tris karalius (ar tris išminčius) kelionėje paskui žvaigždę, kuri jiems rodė kelią pas užgimusį Jėzų Kristų. Kita versija, trys filosofai vaizduoja visuomenės tobulėjimo fazes, iš dešinės: antiką, viduramžius ir Džoržonės gyvenamąją epochą − renesansą. Tikėtina, kad paveiksle išties vaizduojami trys filosofai ir jų apmąstymo objektas yra tamsi uola dešinėje. Kontrastas tarp uolos šešėlio, nežinomybės, ir šviesos, žinojimo, kurį reprezentuota trys filosofai.

1932 m. tyrimų metu nustatyta, kad Džordžonė iš pradžių senyvo žmogaus dešinėje kepurėje buvo tapęs kažką panašaus į kryžiaus ženklą, kas rodytų, kad pirminė paveikslo prasmė tikriausiai išties buvo religinė, o dailininkas vėliau ją pakeitė. Šis senyvas žmogus laiko popieriaus skiautę rankoje, kurioje tyrinėtojai įžvelgia tris astrologinius ženklus. Vidurinysis vyras yra su turbanu − orientalistikos elementas. Kairėje sėdintis vyras rankose laiko matavimo lazdeles ir tikriausiai kompasą, tačiau iš paveikslo neįmanoma nuspėti, kam jis šiuos prietaisus naudoja. Trys vyrai paveiksle apskritai neužsiima jokia konkrečiai identifikuojama veikla. Pažymėtina, kad jie yra skirtingų amžių, iš kairės nuo jauniausio. Tokiu būdu paveikslas iš dalies galbūt vaizduoja renesanso laikmečiu populiarią trijų žmogaus amžių temą: jaunystės, brandos ir senatvės. Kita versija, galbūt vyrais vaizduojamos trys didžiosios religijos, iš kairės: krikščionybė, islamas ir judaizmas. Kita teorija,  vyrų figūros iš kairės: italų renesansas, islamo pasaulis, antikinis graikų ir romėnų palikimas. Už vyrų figūrų pavaizduotas taikus tolimas peizažas su keliais namais. Pateikiamos ir įvairios kitos paveikslo prasmės išaiškinimo versijos.

## Šaltiniai

## Nuorodos
* wga.hu
* smarthistory
Santarvė (Latvijos partija)

**Santarvė** (), oficialiai **Socialdemokratų partija „Santarvė“** (*Sociāldemokrātiskā Partija „Saskaņa“*) – kairiųjų Latvijos partija.

Susivienijimą sudaro partijos Tautos Santarvės partija, Naujasis centras ir Latvijos socialdemokratų partija. Vienu metu visos šios partijos buvo rinkimų aljanso Santarvės centras narės.
Simple Minds

**„Simple Minds“** – škotų roko grupė, susikūrusi 1977 m. Glazge, Škotijoje.

## Diskografija

### Studijiniai albumai

* *„Life in a Day“* (1979 m.)
* *„Real to Real Cacophony“* (1979 m.)
* *„Empires and Dance“* (1980 m.)
* *„Sons and Fascination/Sister Feelings Call“* (1981 m.)
* *„New Gold Dream (81/82/83/84)“* (1982 m.)
* *„Sparkle in the Rain“* (1984 m.)
* *„Once Upon a Time“* (1985 m.)
* *„Street Fighting Years“* (1989 m.)
* *„Real Life“* (1991 m.)
* *„Good News from the Next World“* (1995 m.)
* *„Néapolis“* (1998 m.)
* *„Our Secrets Are the Same“* (2000/2004 m.)
* *„Cry“* (2002 m.)
* *„Black & White 050505“* (2005 m.)
* *„Graffiti Soul“* (2009 m.)
* *„Big Music“* (2014 m.)

## Nuorodos

* Oficialus „Simple Minds“ puslapis
* „Simple Minds“ Discogs svetainėje
* „Simple Minds“ Last.fm svetainėje
Vaiguvos Pijaus Stulginskio koplyčia

**Vaiguvos Pijaus Stulginskio koplyčia** – privati mūrinė koplyčia Vaiguvos miestelyje Kelmės rajone. Apie 100 m² ploto maldos namai stūkso atokiau nuo miestelio centro, pastatyti vietos gyventojo P. Stulginskio pastangomis nuosavame sodybiniame sklype prie gyvenamojo namo. Statinys su įspūdingų matmenų šventoriaus vartais, stogo bokšteliais su kryžiais, tradiciniu bažnytiniu interjeru, vieta vargonams dar pavadinamas bažnyčia.

2015 m. duomenimis, P. Stulginskio bažnyčia nebuvo pašventinta. 

## Istorija

Vaiguvos gyventojas P. Stulginskis (g. 1960 m.) – smulkus ūkininkas, dešimtį savo gyvenimo metų pašventęs koplyčios statybai. Iš pradžių pastatė savo 25 arų sklypo kieme nedidelę 4 m² koplytėlę. Ją buvo pašventinęs klebonas. Čia žmonės ateidavę giedoti gegužinių pamaldų. Tačiau ši koplytėlė šeimininkui pasirodžiusi per maža. Vėliau, neturėdamas statybos projekto ir specialaus išsilavinimo, pats išmūrijo didžiulį koplyčios pastatą, padarė altorių, sumeistravo kryžius ir visą kitą atributiką. Mažoji koplytėlė tapo tik prieangiu prie apsidės. Pasak paties savininko, atlikti visus šiuos darbus jam padėjo Dievas, tik koplyčioje dirbdamas po 16–18 valandų per parą pasisemdavo jėgų. Užbaigta apie 2008 m.

## Nuorodos

* Vaiguviškis statosi maldos namus (''skrastas.lt'')
* Pijus, kuris pastatė Dievo namus (''skrastas.lt'') 
* Pijus pastatė bažnyčią (''delfi.lt'')
* Nuosava bažnyčia nuosavoje žemėje 
* P. Stulginskio koplyčia (''youtube.com'')
Didieji duomenys

]
**Didieji duomenys** () – platus terminas, paprastai pabrėžiantis, jog duomenų apimtis tokia didelė, kad jai netinkami tradiciniai saugojimo ir apdorojimo metodai bei programos.  

## Apibrėžimas
Duomenų kiekiai dabartiniame pasaulyje auga milžinišku tempu. Tai ir nuotolinio stebėjimo sistemos, astronominės dangaus apžvalgos įvairiuose diapazonuose, gyvosios gamtos genomo tyrimai, rinkos duomenys, skaitmeninės bibliotekos.

Vieno kompiuterio pajėgumų nebeužtenka informacijos saugojimui, išrinkimui, atvaizdavimui. Tokiems uždaviniams spręsti jau reikia internetinės debesijos, paskirstyto skaičiavimo technologijų.

2001 metais Doug Laney suformulavo svarbiausius didžiųjų duomenų aspektus anglų kalboje apibūdinamus trimis V raidėmis. 

Tai yra didelės apimties (), didelės spartos (), didelės įvairovės () duomenys.

## Nuorodos
Rytis Mykolas Račkauskas

**Rytis Mykolas Račkauskas** (g. 1959 m. rugsėjo 25 d. Kaune) – Panevėžio miesto savivaldybės politikas.

## Biografija
### Išsilavinimas
1977 m. baigė Panevėžio Juozo Balčikonio vidurinę mokyklą, 1982 m. – Vilniaus inžinerinį statybos institutą, įgijo architekto specialybę.

### Karjera
1982–1992 m. Miestų statybos projektavimo instituto Panevėžio skyriaus architektas. 1992–1995 m. bendrovės „Panevėžio miestprojektas“ vadovas. 1995–2000 m. UAB „Improvizacija“ direktorius. 1996–2015 m. – R. Račkausko įmonės (nuo 2006 m. – individuali įmonė „Improvizacija“) savininkas, architektas. 2010–2013 m. UAB „Panevėžio ryšių statyba“ projektų vadovas.

### Politika
1988 m. prasidėjus Atgimimui, aktyviai įsitraukė į Sąjūdžio veiklą: buvo Panevėžio miesto iniciatyvinės grupės narys, išrinktas Lietuvos Persitvarkymo Sąjūdžio steigiamojo suvažiavimo delegatu, Panevėžio miesto tarybos nariu, Organizacinės komisijos pirmininku.

1989 m. organizuojant Baltijos kelią, buvo vienas iš penkių jo koordinatorių, atsakingas už atkarpą Panevėžys–Latvijos siena. 1990 m. kovo 11 d. kaip Lietuvos Persitvarkymo Sąjūdžio svečias dalyvavo istoriniame Aukščiausiosios Tarybos posėdyje, tapo Lietuvos Nepriklausomybės atkūrimo liudininku.

1993–1996 m. TS-LKD narys, partijos steigėjas.

1990–1997 m. ir 2015–2023 m. Panevėžio miesto savivaldybės tarybos narys.
 
2015–2024 m. Panevėžio miesto savivaldybės meras.

#### Rinkimų istorija
2015 m. dalyvavo Panevėžio miesto savivaldybės mero rinkimuose su Povilo Urbšio rinkimų komitetu "KARTU", dėl nesutarimų ir piktnaudžiavimo tarnyba skandalo 2019 m. ją paliko, įkūrė rinkiminį komitetą "Atsinaujinančiam Panevėžiui".

2015 m. Panevėžio miesto savivaldybės mero rinkimuose I-ajame ture surinko 7059 balsus (22,65% nuo galiojančių biuletenių), II-ajame - 17290 (69,50%).

2019 m. mero rinkimuose I-ajame ture surinko 9435 balsus (29,37%), II-ajame ture stojo prieš buvusį bendražygį ir Seimo narį Povilą Urbšį, surenka 16236 balsus (60,40%) ir yra išrenkamas antrai kadencijai.

2023 m. mero rinkimuose laimėjo I-ajame ture su 19132 balsų (63,52%). Jo rinkiminis komitetas "Atsinaujinančiam Panevėžiui" pasiekia absoliučią daugumą miesto savivaldybės taryboje - 15/27 (48,95%) mandatų.

## Įvertinimas
* Sausio 13-osios atminimo medalis;
* Baltijos Asamblėjos medalis;
* Lietuvos kariuomenės kūrėjų savanorių sąjungos II laipsnio medalis „Buvome, esame, būsime“. 

## Šaltiniai
Molėtų rajono savivaldybės taryba 2015–2019 m.

**[[Molėtų rajono savivaldybės taryba]]** – Lietuvos Respublikos Molėtų rajono savivaldybės atstovaujamoji institucija, išrinkta ketveriems metams savivaldybių tarybų rinkimuose, vykusiuose 2015 m. kovo 1 d. daugiamandatėje rinkimų apygardoje, remiantis visuotine ir lygia rinkimų teise, slaptu balsavimu proporcine rinkimų sistema, pagal Lietuvos Respublikoje registruotų politinių partijų pateiktus kandidatų sąrašus bei iš išsikėlusių kandidatų, jeigu jų išsikėlimą parašais parėmė ne mažiau kaip dešimt procentų skaičiuojant vienam savivaldybės tarybos nario mandatui, bet ne mažiau kaip 100 tos savivaldybės rinkėjų.

## Rinkimų rezultatai
Rinkimuose dalyviai gavo vietų: 

## Šaltiniai
KML 2014–15 m. sezonas

**[[Estijos krepšinio lyga|KML]] 2014–2015 metų sezonas** – 24-as lygos sezonas, kuriame varžosi 9 pajėgiausi šalies krepšinio klubai. Reguliarusis sezonas prasidėjo spalio 4 dieną ir tęsis iki balandžio. Į atkrintamąsias varžybas pateks aštuonios geriausios reguliariojo sezono komandos.

## Reguliarusis sezonas
### Turnyrinė lentelė

## Atkrintamosios varžybos

## Nuorodos

## Šaltiniai
LBL 2014–15 m. sezonas

**[[Latvijos krepšinio lyga|LBL]] 2014–2015 metų sezonas** – 24-as lygos sezonas, kuriame varžėsi 10 pajėgiausių šalies krepšinio klubų. Reguliarusis sezonas prasidėjo spalio 1 dieną ir tęsėsi iki balandžio mėnesio. Į atkrintamąsias varžybas pateko 6 geriausios reguliariojo sezono komandos. Pirmas dvi vietas užėmusias komandos pateko iškart į pusfinalį.

## Reguliarusis sezonas
### Turnyrinė lentelė

## Atkrintamosios varžybos

## Nuorodos

## Šaltiniai
Legenda apie Korą (1 sezonas)

**Pirmoji knyga. Oras** () – pirmasis JAV animacinio serialo „Legenda apie Korą“ sezonas („knyga“), sukurtas Michael Dante DiMartino ir Bryan Konietzko. Jis pradėtas transliuoti per „Nickelodeon“ televiziją 2012 m. balandžio 14 d. ir baigtas rodyti 2012 m. birželio 23 d. Iš viso sezoną sudarė 12 serijų.

Apie serialo kūrimą paskelbta 2010 m. liepos 22 d. vykusios „San Diego Comic-Con“ mugės metu. Pradžioje serialui buvo numatyta suteikti „Avataras: Koros legenda“ pavadinimą ir parodyti tik dvylika serijų, bet vėliau pavadinimas buvo sutrumpintas iki „Koros legenda“, o serijų skaičius išaugo iki 52.

Lietuvoje serialas rodytas TV3 kanalu nuo 2014 m. pavasario.
## Serijos




## Nuorodos
1997 m. Lietuvos savivaldybių tarybų rinkimai

**1997 m. Lietuvos savivaldybių tarybų rinkimai** – Lietuvos savivaldybių tarybų rinkimai, vykę 1997 m. kovo 23 d. (sekmadienį). Iš viso rinkiminių apylinkių buvo 2028. Aktyvumas – 35,60 %.

## Rezultatai

## Šaltiniai
* vrk.lt 1997 m. Lietuvos Respublikos savivaldybių tarybų rinkimai
2000 m. Lietuvos savivaldybių tarybų rinkimai

**2000 m. Lietuvos savivaldybių tarybų rinkimai** – Lietuvos savivaldybių tarybų rinkimai, vykę 2000 m. kovo 19 d. (sekmadienį). Iš viso rinkiminių apylinkių buvo 2026. Aktyvumas – 49,63 %.

## Rezultatai

## Šaltiniai
* vrk.lt 2000 m. Lietuvos Respublikos savivaldybių tarybų rinkimai
2003 m. Lietuvos savivaldybių tarybų rinkimai

**2003 m. Lietuvos savivaldybių tarybų rinkimai** – Lietuvos savivaldybių tarybų rinkimai, vykę 2002 m. gruodžio 22 d. (sekmadienį). Iš viso rinkiminių apylinkių buvo 2015. Aktyvumas – 49,23 %.

## Rezultatai

## Šaltiniai
* vrk.lt 2003 m. Lietuvos Respublikos savivaldybių tarybų rinkimai
Rafaelis Muksinovas

**Rafaelis Muksinovas** (; g. 1953 m. vasario 2 d. Orale, Kazachstane) –  socialinių mokslų daktaras, Lietuvos politinis aktyvistas.

## Biografija
2000 m. dirbo "Santaros" vid. mokykloje, psichologu, etikos mokytoju.
2015 m. jungtinio Lietuvos lenkų rinkimų akcijos, Rusų aljanso ir SLF bloko sąrašu išrinktas į 2015-2019 m. Vilniaus miesto savivaldybės tarybą. R.Muksinovas vienintelis Socialistinio liaudies fronto atstovas, išrinktas į Lietuvos savivaldybių tarybas 2015 m.
SLF pirmininko pavaduotojas. R.Muksikovas aktyviai dalyvauja Rusijos tėvynainių organizacijos veikloje, taip pat yra susijęs su Nepriklausomu žmogaus teisių centru.
Šiuo metu dirba žurnalistu bendrovės „Rejspa“ leidžiamame Lietuvos lenkams skirtame savaitraštyje „Tygodnyk Wilenszczyznyj“ .

## Bibliografija
R. Muksinovas 2014 m. yra išleidęs knygą rusų kalba *Что моя жизнь?..* (što maja žyzn', kas mano gyvenimas).

## Išnašos

## Nuorodos
* Kandidato anketa
Akmenės rajono savivaldybės taryba 2015–2019 m.

**Akmenės rajono savivaldybės taryba** – Akmenės rajono savivaldybės bendruomenės atstovaujamoji savivaldos institucija, savivaldybės teritorijoje išrinkta ketveriems metams savivaldybių tarybų rinkimuose, vykusiuose 2015 m. kovo 1 d. daugiamandatėje rinkimų apygardoje. 

Rinkimai į savivaldybės tarybą vyko slaptu balsavimu proporcine rinkimų sistema. Kandidatų sąrašus teikė oficialiai registruotos politinės partijos, taip pat tarp kandidatų turėjo teisę save išsikelti asmenys, kurių kandidatavimą rinkimuose parėmė parašais ne mažiau kaip 10 proc. skaičiuojant vienam savivaldybės tarybos nario mandatui, bet ne mažiau kaip 100 tos savivaldybės rinkėjų.

## Rinkimų rezultatai

Balsavimo rezultatai daugiamandatės apygardos rinkimų apylinkėse tarp dalyvių: 

## Šaltiniai
Elektrėnų savivaldybės taryba 2015–2019 m.

**[[Elektrėnų savivaldybės taryba]]** – Lietuvos Respublikos Elektrėnų savivaldybės atstovaujamoji institucija, išrinkta ketveriems metams savivaldybių rinkimuose, vykusiuose 2015 m. kovo 1 d. 1994 m. liepos 7 d. Lietuvos Respublikos savivaldybių tarybų rinkimų įstatymo Nr. I-532 2010 m. liepos 20 d. redakcijos nustatyta tvarka daugiamandatėje rinkimų apygardoje, remiantis visuotine ir lygia rinkimų teise, slaptu balsavimu proporcine rinkimų sistema, pagal Lietuvos Respublikoje registruotų politinių partijų pateiktus kandidatų sąrašus bei iš išsikėlusių kandidatų, jeigu jų išsikėlimą parašais parėmė ne mažiau kaip dešimt procentų skaičiuojant vienam savivaldybės tarybos nario mandatui, bet ne mažiau kaip 100 tos savivaldybės rinkėjų.

Antrame rinkimų ture kovo 15 d. tiesioginiuose rinkimuose meru buvo išrinktas Kęstutis Vaitukaitis.

Naujoji Taryba pirmąjį posėdį surengė balandžio 15 d.

## Rinkimų rezultatai
Rinkimuose dalyviai gavo vietų: 

## Šaltiniai
Šlyžiškės Švč. Dievo Motinos Gimimo sentikių cerkvė

**Šlyžiškės sentikių cerkvė** – rusų stačiatikių (sentikių) maldos namai Kelmės rajone, Liolių seniūnijoje, Šlyžiškės kaime, 150 m į rytus nuo kelio .

Šlyžiškėje, kaip ir kitose vietose, sentikiai atsirado XIX a. pradžioje. Juos iš gimtųjų vietų į carinės imperijos pakraščius varė dėl ištikimybės savo tikėjimui.

Nors Šlyžiškės kaime belikę mažai gyventojų, Mirusiųjų pagerbimo dieną į Šlyžiškės cerkvę ir kapines suvažiuoja čia palaidotųjų giminaičiai, draugai, taip pat ir iš kitų kaimų, kuriuose gyvena sentikių.

Kelmės rajono taryba skyrė lėšų, už kurias suremontuota Šlyžiškės cerkvė, prižiūrimos kapinės.

## Nuorodos

* Sąrašas:Lietuvos stačiatikių bažnyčios
* Lietuvos sentikių kultūros paveldas 
* Šlyžiškės sentikių religinė bendruomenė (''Шлижишкская староверческая религиозная община'')
* Paskutinieji iš Šlyžiškės
Sidarių šv. Jono sentikių cerkvė

**Sidarių sentikių cerkvė** – rusų stačiatikių (sentikių) maldos namai Radviliškio rajone, Šiaulėnų seniūnijoje, Sidarių kaime, apie 4 km į pietvakarius nuo Tyrulių. 2020 m. įrašyta į Kultūros vertybių registrą. 

 
Sidariai yra senas sentikių kaimas, jame tebestovi cerkvė, yra sentikių kapinės. Šio kaimo gyventojai priklauso Acokavų kaimo bendruomenei.

## Istorija

Sidariuose sentikių maldos namai pastatyti 1908 m. apaštalo ir evangelisto Šv. Jono garbei. Cerkvės statybą 1907 m. inicijavo Rusijos ministras pirmininkas Piotras Stolypinas. Sentikių bendruomenei tuomet priklausė apie 300 tikinčiųjų. 1948 m. bendruomenėje buvo apie 550 tikinčiųjų. Cerkvėje tarnavo dvasios tėvas Semionovas, vėliau Paramonas Lifanovas. Iš Sidarių kilęs vienas žymių sentikių veikėjų - dvasios tėvas Jakovas Sokolovas (1907 -1988), Lietuvos sentikių bažnyčios Dvasinės komisijos narys. 

Mažėjant nuošalaus Sidarių kaimo gyventojų skaičiui, vykstant migracijai į miestus, greitai mažėjo sentikių bendruomenė: 1970 m. kaime gyveno 145 žmonės, o 2001 m. liko 62 gyventojai. XX a. pabaigoje sentikių religinės bendruomenės Sidariuose neliko. Cerkvė liko be nuolatinio dvasios tėvo, kurį laiką ją globojo kitų sentikių maldos namų dvasininkai. Cerkvė buvo retai naudojama pamaldoms. Neprižiūrimi maldos namai buvo apvogti, dingo daug ikonų.

## Šaltiniai

## Nuorodos

* Sąrašas:Lietuvos stačiatikių bažnyčios
* Lietuvos sentikių kultūros paveldas 
* Sidarių sentikių religinė bendruomenė (''Сидарская староверческая религиозная община'')
Kendrick Lamar

**Kendrikas Lamaras Dakvortas** (*Kendrick Lamar Duckworth*, g. 1987 m. birželio 17 d.) – amerikiečių hiphopo atlikėjas iš Komptono. Atlikėjas savo pirmąji albumą „Section.80“ išleido 2011 m. ir susilaukė nemažo dėmesio, kadangi albumas buvo daugumos kritikų laikomas vienu geriausiu metų hiphopo albumu. 2012 m. atlikėjas pasirašė kontraką su „Aftermath“ ir „Interscope“ įrašų kompanijomis ir išleido albumą „good kid, m.A.A.d city“, kuris susilaukė didelio populiarumo visame pasaulyje ir net debiutavo antrojoje „Billboard 200“ reitingo vietoje. 2015 m. Kendrick Lamar daina "i" laimėjo du „Grammy“ apdovanojimus už geriausią repo atlikimą ir geriausią repo dainą. Tais pačiais metais buvo išleistas trečiasis albumas „To Pimp a Butterfly“, susilaukęs dar didesnio pasisekimo visame pasaulyje. 2017 m. išleido ketvirtąjį albumą „Damn“, pasiekusį pirmąją vietą JAV albumų reitinge.

2020 m. Lamar ir Dave Free įkūrė įrašų kompaniją „PGLang“.

2024 m. duomenimis, atlikėjas yra išleidęs šešis studijinius albumus, iš kurių naujausiasis, „GNX“, išleistas 2024 m. lapkritį.

## Diskografija
;Studijiniai albumai
* *[[Section.80]]* (2011)
* *[[Good Kid, M.A.A.D City]]* (2012)
* *[[To Pimp a Butterfly]]* (2015)
* *[[Damn|DAMN.]]* (2017)
* *[[Mr. Morale & the Big Steppers]]* (2022)
* *[[GNX]]* (2024)

;Dainų rinkiniai
* *[[Untitled Unmastered|untitled unmastered.]]* (2016)

## Išnašos

## Nuorodos
* 
*
To Pimp a Butterfly

**To Pimp a Butterfly** – trečiasis studijinis amerikiečių hiphopo atlikėjo Kendrick Lamar albumas, išleistas 2015 m. kovo 16 d. Albumas susilaukė itin gerų kritikų įvertinimų, kurie albumą vadino muzikiniu šedevru bei teigė, jog albumas vos pasirodęs jau tapo hiphop klasika. Albumas debiutavo pirmosiose Jungtinės Karalystės ir „Billboard 200“ albumų reitingų vietose, per pirmą savaitę vien JAV pardavus 355 tūkstančius kopijų.

2016 m. „Grammy“ apdovanojimuose „To Pimp a Butterfly“ laimėjo apdovanojimą už geriausią repo albumą, taip pat buvo nominuotas metų albumo nominacijoje. Singlas „Alright“ laimėjo geriausios repo dainos bei geriausio repo atlikimo apdovanojimus, taip pat buvo nominuotas metų dainos bei geriausio vaizdo klipo nominacijose. Singlas „These Walls“ laimėjo apdovanojimą už geriausią grupinį repo atlikimą.

## Dainų sąrašas

## Išnašos
Pakupelkio šv. Mikalojaus sentikių cerkvė

**Pakupelkio sentikių cerkvė** – rusų stačiatikių (sentikių) maldos namai Kelmės rajone, Šaukėnų seniūnijoje, Pagančiukų kaime, prie kelio , apie 5 km į pietvakarius nuo Šaukėnų. Priklauso Pakupelkio (Leonuvkos) sentikių religinei bendruomenei.

Šaukėnų krašte, aplinkui Dubėnus, Pakupelkį, Pagančiukus, Lykšilį, gyvena keliolika sentikių. Sentikiai per metus švenčia dvi pagrindines šventes – Šv. Trejybės (Troicą), atitinkančią katalikų Visų Šventųjų dieną ir Šv. Nikolajaus, vykstančią gegužės 22 d. Šio šventojo vardu pavadinta ir cerkvė Pagančiukų kaime, šalia Lykšilio. Senoji Pamario cerkvė Pakupelkyje pradėjo veikti 1907 m.

Vietos sentikių bendruomenė yra kentėjusi nuo daugelio įsilaužimų į cerkvę, ikonų ir kryžių vagysčių.

Pastatas suremontuotas. Savivaldybė pagelbėjo uždengti cerkvės stogą. Statinio sienos sutvirtintos masyviomis atramomis, viduje įrengta plieno sija.


Pagančiukai, ženklas.JPG|Iš toli
Pakupelkio cerkvė 1.JPG|Šventoriaus vartai
Pakupelkio cerkvė 3.JPG|Sienas remia atramos


## Šaltiniai

## Nuorodos

* Sąrašas:Lietuvos stačiatikių bažnyčios
* Lietuvos sentikių kultūros paveldas 
* Pakupelkio sentikių religinė bendruomenė (''Пакупелькская (Леонувская) староверческая религиозная община'')